ช่วยสรุป ค่าเงินเยน 1 ใน Risk Indicator ที่นักลงทุนทั่วโลกสนใจ ให้หน่อยค่ะ
ค่าเงินเยน (USD/JPY) USD/JPY หมายถึง การเปรียบเทียบกันระหว่าง “สกุลเงินดอลลาร์สหรัฐ” กับ “สกุลเงินเยน” โดย USD เป็นสกุลเงินหลัก แล้ว JPY เป็นสกุลเงินอันดับที่สอง ที่ผ่านมาญี่ปุ่นมักจะเป็นประเทศที่ดอกเบี้ยต่ำเมื่อเทียบกับประเทศอื่นในโลก ทำให้บ่อยครั้งเวลานักลงทุนในตลาดโลกอยู่ในช่วงเวลาชอบความเสี่ยง (Risk Taking Mode) มักจะมีการทำ Yen Carry Trade คือการกู้ยืมเงินสกุลเยนซึ่งดอกเบี้ยต่ำ ไปลงทุนในประเทศที่มีดอกเบี้ยสูงเช่นประเทศในกลุ่ม Emerging Market เพื่อกินส่วนต่างของอัตราดอกเบี้ย ซึ่งส่งผลให้ค่าเงินเยนเมื่อเทียบกับดอลลาร์สหรัฐฯมีทิศทางอ่อนค่า กลับกันบ่อยครั้งเมื่อนักลงทุนในตลาดโลกอยู่ในช่วงเวลากลัวความเสี่ยง (Risk Averse Mode) ก็มักจะมี fund flow ที่กลับข้างกันคือการนักลงทุนเอาเงินออกจากประเทศที่ดอกเบี้ยสูงไปพักไว้ในประเทศที่มีดอกเบี้ยต่ำอย่างญี่ปุ่น ซึ่งส่งผลให้ค่าเงินเยนแข็งค่านั่นเอง ค่าเงินเยนจึงจัดเป็น Risk Indicator ตัวหนึ่งที่นักลงทุนทั่วโลกให้ความสนใจ โดยมองเงินเยนเป็นเหมือนหลุมหลบภัย (Safe Haven) ในยามที่ตลาดผันผวน อย่างไรก็ตาม Risk Indicator นั้นไม่ได้มีตัวเดียว การจะใช้ USD/JPY เพียงปัจจัยเดียวในการกำหนดกลยุทธ์ว่าควรให้น้ำหนักการลงทุนในหุ้นเยอะหรือน้อยนั้นไม่เพียงพอ ทั้งนี้นักลงทุนต้องศึกษา Risk Indicators หลาย ๆ ตัวประกอบกัน รวมถึงหมั่นดูภาพเศรษฐกิจมหภาค และพลวัตรของ Fund Flow บ่อย ๆ จะทำให้การกำหนดมุมมองการลงทุนเฉียบขาดมากขึ้นครับ โดย FundTalk อ่านคำศัพท์อื่นๆ ทางการเงินได้ที่ : https://www.finnomena.com/vocab/
ญี่ปุ่นถือเป็นประเทศที่ดอกเบี้ยต่ำกว่าประเทศอื่นๆ ในโลก ทำให้นักลงทุนในตลาดโลกชอบทำ Yen Carry Trade หรือก็คือการกู้ยืมเงินสกุลเยนซึ่งดอกเบี้ยต่ำไปลงทุนในประเทศที่มีดอกเบี้ยสูง เพื่อกินส่วนต่างของอัตราดอกเบี้ยในช่วงเวลาชอบความเสี่ยง (Risk Taking Mode) ส่งผลให้ค่าเงินเยนอ่อนค่าเมื่อเทียบกับเงินดอลลาร์สหรัฐฯ 

แต่หากนักลงทุนในตลาดโลกอยู่ในช่วงเวลากลัวความเสี่ยง (Risk Averse Mode) ก็มักจะเอาเงินออกจากประเทศที่ดอกเบี้ยสูงไปพักไว้ในประเทศที่มีดอกเบี้ยต่ำอย่างญี่ปุ่น ส่งผลให้ค่าเงินเยนแข็ง จึงบังเกิดเป็นสัญลักษณ์ตัวย่อยอดนิยมอย่าง USD/JPY ที่ใช้หมายถึง การเปรียบเทียบกันระหว่างสกุลเงินดอลลาร์สหรัฐกับสกุลเงินเยน โดย USD เป็นสกุลเงินหลัก และ JPY เป็นสกุลเงินอันดับสอง ดังนั้น ค่าเงินเยนจึงจัดเป็น 1 ใน Risk Indicator ที่นักลงทุนทั่วโลกสนใจ
ความรู้ทางการเงิน,ข่าวเศรษฐกิจและการเงิน